ISIGIDIMI SAMAXOSA, FEBRUARY 1, 1887.

13

kwabantsundu. Kungenwe kanjako kwindawo yenkalazo nge

PASI.

Ucacise mhlope ukuba ama Mfengu, nawupi na ozalelwe kule Koloni unokuhamba ngapandle kwayo. Ayiko emtetweni indawo yokuba abanjwe, nakuba ke kodwa abapatiswa balomteto bengayinanzi lonto.

Kungenwe kananjalo kwimbandezelo abangeniswe kuyo EKUBUTWENI KWE MALI YE RAFU ZABANTSUNDU.

Inikelwe kuma Gqweta amdle umntu amti bunyu tu. Atsho ati, uti onetyala leshumi lesheleni imali elityala kubizwe i 14/ imali ke leyo ekutiwa ye yendleko zokubutwa kweli shumi lesheleni. Kuti ukuba ayiko lomali atimbe ezona zigudileyo inkomo. Kubuzwe ukuba kutenina ukuba lemali ingabutwa ngaba Kangeli belali, kuba ukuba ibibutwa ngabo nge ingeko lembandezelo ingaka. Batsho bati kutiwa kuko umbuti wale mali ofanele ukuba eb’ezuza i £10 nge mini. Baye bebonisa imbandezelo abakuye. Ute u Mr. Innes uyakuyikangela lonto, watsho kodwa esiti izinto ezinjalo ngebezingcinisa ezimantyini zabo zibakusele kulompato.

Zapela apo intlanganiso ezitabate iyure ezitile zingena zipitipiti. Zaye zibulela kakulu inyameko ayibonakalisayo umhlobo wazo u Mr. Innes ngokuwuhambela umzi; zisiti ziyaqonda ukuba izikalazo zomzi zingeniswa kakuhle nguye e Parlamente.

IMFUNDO NENKULULEKO YABA NTSUNDU.

Yenjenje i *Cape Argus* ngenteto ka Rev. P. J. Mzimba ayishicilele kwi *Mvo Zabantsundu:—*

“I *Lecture* ka Rev. P. J. Mzimba asandul’ ukuyifunda kwi Lovedale Literary Society anyatela (u Mr. Mzimba) kumalungelo abanawo abantsundu engxoxo ezibekiselele kumalungelo ohlanga ib’ifanele ukututuzela abaxalileyo abanesoyikelo sokuba umntu ontsundu uza kungena ezindlwini ze Parlamente nge gunya. U Mr. Mzimba uyibeka kwindawo yokuqala imfundo, amalungelo ohlanga kwindawo yesibini Uke wabalisa ngembali yomfo wase America, umfo ontsundu, owaye balisa ngesipitipiti esaveliswa kukuguqulwa kwolaulo lomfo omhlope e America. U Mr. Mzimba uqube wati:— Indawo ekukankanywa zona ngabantsundu base America, ezondawo zibekisa nakuti bantsundu base Africa. Maluti uluvo Iwabase Africa abase America, lube siyalo kuselixa elilungileyo kwaba ntsundu belilizwe bayeke ingxoxo zemicimbi yolaulo *(politics)* okwa ngoku. Masanele lulaulo esilaulwa ngalo ngama Koloni. Masiti ukungena kulomcimbi, singene ngokutazo, sikutaza umfo omhlope olangazelela ukusinika indawo zokufunda nencwadi. Singawatintela na *Amasatlari* xa ayihlutayo lonkululeko kuti bantsundu? Hayi. Amalungu atile e Parlamente aseleke ayingena indawo yokusihluta elilungelo lale nkululeko sinayo. Kani- kangele ngala Mteto wa Pesheya kwe Nciba, ekwakunxanyelwe ukuba lihlutwe iqela elikulu labantu bakowetu ilungelo lokuvota. Abantsundu ngokwabo bebengena kusitintela eso sicelo ukuba sibe ngumteto kwela pesheya kwe Nciba. Umntu ontsundu oswele ukwazi, olihlwempu, nongakolwayo akanakulaula umfo wase Koloni olumkileyo, okade ebona, otyebileyo, nokuba bambalwa. Abantu abantsundu beli lizwe kufuneka befundiswe isifundo sokuba bakutale emsebenzini, ukuze babe nokuma pambi kwe kumkani. Abantu base Africa mabeme ngemilenze emitatu, eyile: Ukusebenza ngenyameko nenkutalo; bafunde ngonyamezelo nangokufezekileyo; babe ngabangacitiyo izinto abanazo, ngokukodwa imali. Ezo nyawo zontatu zifuneka kakulu ukuze sibambele pambili. Ofundileyo, notyebileyo akanako ukuba uluvo Iwake lunganikwa mbeko. Ukuze umntu awafumane amatuba okonwaba makatyebe; ingcamango zake akana kuzihluza engonwabile, akana kuqubela pambili engazisebenzisi ingcinga.”

Utywala.—Kwisitili sakwa Komani zikatazeka kakulu ifama ngenxa yohlobo obuselwa ngalo utywala zizicaka zazo ezi ntsundu. Wati umfama otile wafumana umpanda uzele usendlwini yesinye sezicaka zake, wawupalaza baselwa ngumhlaba obo.

Yininale? Kutiwa kuko iledi ete njengokuba umlisela ub’udlala ibola e Qonce kanti ihombe kangaka nje iboleke ingubo zo "Misisi" wayo. Iva ngo Nonqayi sel’esiti kauze ngapa sisi, sigqugule entangeni!

EMA MPONDWENI.

Kuvakala ukuba imvumelwano ekwakugqitywe kuyo ngu Mdlangazo nonyana benkosi betetela ama Mpondo no Mr. Stanford i Nkulu ye Mantyi yase Griqualand East etetela u Rulumente, yile:—

1. Ukuba u Rulumente awanike ama Mpondo i £1,000 ngalamhlaba wama Xesibe ungeniswe kulaulo Iwale Koloni.
2. Ukuba u Rulumente arafe amakulu omabini eponti, ngomnyaka (£200) nge Cweba eli le St. John’s (Umzimvubu).
3. Ukuba u Rulumente arole ama £600 ngomhlaba wase Rode ocanda kuwo umendo wase Koloni. Ukwenje-njalo ke ayavuma ama Mpondo ukuba lisetyenziswe ngu Rulumente i Cweba lo Mzimvubu nokuhamba ngendlela ezicanda kwelama Mpondo ancedise ekuzilungiseni. Kuvunyelwene ukuba ugcinwe umda, kupazanyiswe ubusela; kuyiwe kumapolisa ukulanda imikondo, ziti impahla ezifunyenweyo zibuyiselwe kubaninizo, ohlwaywe amasela. Bobu busela obu budale ukuba apambane ama Mpondo nama Xesibe nama Baca, ukuba ke budanjisiwe ohlwaywa amasela kulamacala mabini zopela mhlaumbi izipitipiti.

Ngeveki yokugqibela kulonyaka udluleyo, u Mr. Stan­ford, Imantyi leyo, wanduluka e Kokstad ekumbula e Rode apo ebeya kuhlangana kona no Mdlangazo nge ngxoxo ababeshiyene kuyo kwi ntlanganiso yokugqibela kwi lali ka Ntola. Wanduluk’ e Mnceba, sisiva u Mdlangazo neqela elikulu lamapakati bahlangana e Rode apo baxoxa ngemikondo yempahla ezibiweyo. Ayelangazela kakulu ama Mpondo ukuba ikangelelwe kakuhle londawo, ibe nendawo ekugqitywa kuyo, ohlwaywe amasela alamacala mabini angaman’ engamaqela akwel’ emahasheni esilwa nezizwe ezisemideni. Kuvakala ukuba ama Baca nama Xesibe ayakuhlutwa izixobo zawo ukuze ipele lenkatazo pakati kwawo nama Mpondo. Umda wase Rode, nje ngokunikelwa kwawo ngama Mpondo, ngumendo wase Koloni. Lendlela iwela kwelama Mpondo yoba lapo, abaya kuti abarwebi abavela e Koloni besinga e Kokstad nokuba kubuye kwako izipitipiti nama Mpondo, banganyanzelelwa ekucandeni kwilizwe lentshaba nje ngokuba bekuya kuba njalo ukuba belifile ilizwe kulommandla. Emva koko ube nentlanganiso nama Baca u Mr. Stanford, siyatemba ukuba sobuye sizive indawo zalo ntlanganiso apo igqibe kona. Okwangoku kutiwa wonke umntu usakoliwe sisigqibo salo mvumelwano.

INTLANGANISO YAMADODANA ESIKO.

Intlanganiso yamadodana Esiko, ingene e Peelton ngosuku Iwa . 23 ku December, 1886, ngexesha leshumi kusasa. Ivulwe ngomtandazo ngu Rev. W. B. Rubusana, ote emva komtandazo waposa amazwi entshumayelo atatyatwe kwi Gal. v: 2. Utete ngenteto yokubonisa indawo etetwa ngalamazwi, wabonisa ngokufutshane ukuncedwa kukwaluka kowaluke ngentliziyo ku Krestu Yesu. Kute emva koko wacela u

Rev. R. Birt uyise wosapo ukuba atete (etolikelwa ngu Mr. A. H. Maci).—Yena utate Amazwi akwi verse yesi 6. Ubonise ukuba ulwaluko ku MaXosa yintloko yobuhedeni, ubapatizo yintloko yobu Krestu. Watsho wati, kukohlakele ukwaluka, kodwa kugqitile ukukohlakala komfana oti ebebapatizwe wangeniswa ngabazali bake esemncinane ebukumkanini buka Tixo ngobapatizo, asuke ati akuba mkulu anyule ukungena ebukumkanini buka Satana. Utsho wayala ngokushushu amadodana ake ukuba angaze ayenze lonto ayicase kakulu into ekukwaluka, abambelele ku Krestu Yesu.

U Rev. J. Harper, wakwa Ruluneli (etolikelwa kwa ngu Mr. A. H. M.) Pakati kwamazwi amaninzi obuciko awatetileyo, ute:— Lentlanganiso yenu ayihambeli pambili kweli lizwe ngamanani, into leyo ebonisa ukwendela kwesiko elo lokwaluka kwintlanga zeli lizwe. Ilizwi ligqitile kwiminyaka emashumi mahlanu liko kwintlanga ezintsundu zeli lizwe, kanti noko kona ukwaluka akuka yekwa kwi zikolo ezininzi zabantsundu, aziko nentlanganiso ezifana nayo le kwezinye indawo. Kwimfazwe zokukululwa kwa makoboka e America, nawo amakoboka ebecelwa ukuba alwe, alwele inkululeko yawo. Kwezo mfazwe alwa ngoburoti obukulu, abulawa kakulu. Owaye twele i *banile* yalo mkosi wadutyulwa wafa; wati xa aza kuwa wayinikela i *banile* leyo yomkosi komnye esiti—“ Lo *banile* ize ingaze iwe, iwele emhlabeni.”—Utsho wati u Mr. Harper, nani yilwelani inkululeko yenu, nilwele nabanye. I banile yomkosi wenu yipakamiseni ibonwe zintshaba zoyike, ingaze iwe emhlabeni; akufa obe yipete, makayitabate omnye ayipakamise (yiva! yiva!) Madodana eli Siko, twalani zonke izigxeko. Pakamisani ibanile ka Krestu nibe ngama Krestu nonke, zimiliseni ngokufana no Krestu, pumani ebu hedenini, yibani ngamadoda afezekileyo ku Krestu Yesu. Nofumana uncedo nokusizwa ku Krestu kuzo zonke izilingo zenu. Impembelelo yenu ngeli Siko mayiviwe ngabahedeni; kuba ukwaluka oku kuse zintlanti nase makayeni abahedeni namakolwa. Ize nilibambe ngengcambu eli siko madodana nilinyotule. Punani abafana aba baba hedeni nama kolwa bafuna ukwaluka, babambeni ngengalo nize nabo